《游仁寿古佛寺》
清代·卓秉恬

一难入危石，乱松青到门。隔花僧影淡，穿竹鸟声喧。

殿古藏云气，帘高入涨痕。偶来寻断碣，零落字无存。

作者简介：（1782—1855）四川华阳人，字静远，号海帆。嘉庆七年进士。授检讨。改御史，历给事中。尝论盗贼与捕役勾结，故盗风难息。道光间历左都御史等官，兼管顺天府尹最久。九卿会议时，常有辩论，不为当事者所喜。官至武英殿大学士。谥文端。